## El Consell valida la contractació d’emergència de la instal·lació d’aules prefabricades en el CEIP Orba d’Alfafar

*** La mesura pretén afrontar la recuperació i restauració de danys causats per la riuada en infraestructures educatives**

El Consell ha pres nota de la contractació d’emergència del subministrament consistent en l’arrendament d’instal·lacions educatives de caràcter provisional en el CEIP Orba d’Alfafar.

El centre és una de les infraestructures educatives afectades per les inundacions del passat mes d’octubre, els danys de la qual impossibiliten reprendre l’activitat docent.

Per tot això, provisionalment s’han instal·lat sis aules de 45 metres quadrats i dos lavabos de 15 metres quadrats. Estes aules provisionals ja estan en funcionament.

Per a afrontar estes actuacions la Generalitat ha consignat un pressupost de 149.855,04 euros, que es van adjudicar a l’empresa Modular Normalizada SL.

Esta actuació inclou el muntatge, desmuntatge i les prestacions accessòries necessàries per a la seua execució.

Fecha: 18/02/2025